**S P O J E N Á Š K O L A, LOMONOSOVOVA 8, 917 08 TRNAVA**

**Tel.: 033/5521150-ústr., e-mail: skola@oui.sk**

Č.j.: 43/2023-004 V Trnave 7.7.2023

Vec: **Pokyny k otvoreniu školského roka 2023/2024 – o z n á m e n i e**

**Riaditeľka Spojenej školy, Lomonosovova 8, Trnava oznamuje, že otvorenie**

**školského roka 2023/2024 pre Odborné učilište internátne, Lomonosovova 8, Trnava bude v pondelok 4. septembra 2023 o 10:00 hod.**

***Na otvorenie školského roka žiaci I. ročníkov prídu v sprievode rodičov, ev. zákonných zástupcov. Všetci prváci prinesú so sebou vysvedčenie z posledného ročníka základnej školy a odovzdajú ho triednemu učiteľovi!***

Všetci žiaci si musia k začiatku školského roka zabezpečiť: prezuvky (nie botasky), 3,- € záloha za kľúčik ku skrinke na obuv, telocvičný úbor (tepláková súprava, tričko, tenisky s bielou podrážkou), pracovné oblečenie s obuvou a 1 visiaci zámok na skrinku pre pracovné oblečenie a obuv na odborný výcvik. Všetky veci odporúčame označiť menom.

***Žiaci učebného odboru: obchodná prevádzka – práca pri príprave jedál*** si vybavia pred začiatkom školského roka **zdravotný preukaz** pracovníka, ktorý odovzdajú majsterke odbornej výchovy! Vyššie menovaný učebný odbor potrebuje: biele pracovné nohavice, biele tričko, bielu mikinu, pokrývku celej hlavy (sieťka, čiapka, ev. šatka) a biele pevné zdravotné topánky s plnou špicou.

***Žiaci učebných odborov: pedikúra – manikúra a opatrovateľská starostlivosť v zariadeniach sociálnej starostlivosti*** si vybavia pred začiatkom školského roka **zdravotný preukaz** pracovníka, ktorý odovzdajú majsterke odbornej výchovy! Žiaci oboch učebných odborov potrebujú: biele pracovné nohavice, biele tričko, bielu mikinu a biele pevné zdravotné topánky s plnou špicou.

***Žiaci učebného odboru:******stavebná výroba – stavebné práce*** potrebujú pracovné montérky, tričko, montérkovú bundu, baganče s oceľovou špičkou, montérkovú čiapku.

***Žiacke preukážky*** je možné potvrdiť na sekretariáte školy **od 24.8.2023**.

Žiaci, ktorí budú ***ubytovaní v školskom internáte*** musia byť vybavení dostatočným množstvom oblečenia na týždňový pobyt, ako aj osobnými hygienickými potrebami, prezuvkami, posteľnými obliečkami: plachta, obliečka na paplón a na vankúš, zálohu 1 € na kľúč od izby. Náklady na **ubytovanie** tvoria **10 €** mesačne.

**Stravovanie** žiakov zabezpečuje vlastná školská jedáleň**.** Stravná jednotka na deň je 5,30 €, čo činí **v priemernom mesiaci** **111,30 €**. (Dňa 4.9.2023 sa ubytovaní začínajú stravovať obedom.)

Žiakom prihláseným na internát a stravovanie prikladáme poštové poukážky. ***Platby žiadame zaplatiť najneskôr do 20.8.2023, inak žiaci nemôžu byť ubytovaní ku 4.9.2023! Úhrady za ubytovanie a stravu je ideálne vykonať bankovým prevodom na účty školy, ktoré sú priložení v prílohe. Do poznámky uveďte: OUI a meno žiaka.***

***O sociálne štipendium požiada po 15. septembri zákonný zástupca žiaka osobne cez triedneho učiteľa a to iba v tom prípade, ak je rodina v hmotnej núdzi.***

Základné školské potreby (zošity, obaly na zošity a učebnice, perá, ceruzky, farbičky, strúhadlo, tyčinkové lepidlo, 2 trojuholníkové pravítka, nožničky na papier, kalkulačku) a hygienické potreby (mydlo, 1 balík – 4 ks toaletného papiera, 1 balík – 10 ks hygienických vreckoviek) si žiaci zabezpečujú sami.

V prípade akýchkoľvek nejasností sa informujte na telefónnom čísle 033/5521150.

Mgr. Katarína Machovičová

riaditeľka školy